# Riscurile angajării ilegale

## Pot primi amendă?

Da, puteți. Dacă munciți ilegal, acest lucru se consideră o contravenție pentru care este fixată o amendă de până la 100 000 CZK. Însă, dacă rămâneți la locul de muncă în exercițiul funcțiunii și nu vă dovediți identitatea cu un buletin de identitate, pașaport etc., puteți primi o amendă de până la 200 000 CZK.

## Pot fi expulzat?

1. Dacă sunteți cetățean al UE sau membru apropiat de familie al unui cetățean UE vi se poate interzice șederea în RC numai dacă periclitați securitatea statului, perturbați grav ordinea publică sau amenințați sănătatea publică.

2. Un membru de familie îndepărtat al unui cetățean al UE poate fi expulzat din mai multe motive. Acesta este cazul, de exemplu, în situația în care un străin locuiește în RC fără un permis de ședere valabil sau prestează muncă ilegală. În astfel de cazuri, perioada de expulzare este de până la 5 ani, respectiv 3 ani. Pe durata expulzării, nu are dreptul de a intra pe teritoriul UE.

## Care sunt celelalte consecințe ale angajării ilegale?

Pentru angajatori, facilitarea muncii ilegale poate avea consecințe majore, de exemplu în ceea ce privește angajarea pe viitor a străinilor din țări terțe, posibilitatea de a atrage beneficii, stimulente pentru investiții sau excluderea posturilor vacante din evidențele corespunzătoare.

## Răspund penal dacă lucrez ilegal intenționat?

Dvs. nu răspundeți penal, doar angajatorul poate răspunde penal.

## Dacă instituțiile statului descoperă că lucrez ilegal, îmi pot lua banii câștigați? Sau îi pot lua de la familia mea dacă i-am trimis acasă?

Pedepsire unui angajat care lucrează ilegal se face în principal prin amenda care se dă angajatului. Nu vi se vor lua banii câștigați nici dumneavoastră, nici familiei dumneavoastră.

Created by SUITU websites SE, powered by SUITU CMS, © 2025