# Ce drepturi am ca angajat care prestează muncă ilegală?

# Tôi có quyền gì với tư cách là NGƯỜI LAO ĐỘNG bất hợp pháp?

## Pot refuza să fac munca solicitată din cauza condițiilor proaste, a cerințelor prea ridicate de lucru etc.?

Da. Nimeni nu poate fi obligat să lucreze în condiții inumane. Toți cetățenii străini de pe teritoriul RC beneficiază de respectarea drepturilor fundamentale ale omului.

## Ce se întâmplă dacă angajatorul meu mă acceptă „de probă” înainte de a încheia contractul?

Sistemul juridic ceh nu recunoaște termenul „muncă de probă”, în acest scop se folosește termenul de perioadă de probă, care poate fi convenită, de exemplu, în contractul de muncă, și pentru care aveți dreptul la un salariu. Munca „de probă”, fără contract de muncă încheiat va fi, prin urmare, considerată prestare de muncă ilegală.

## Cum pot obține remunerația convenită și neachitată?

Angajatorul care a primit o amendă legală are obligația de a achita remunerația datorată, asigurările de sănătate datorate, inclusiv penalizările, asigurările sociale datorate, inclusiv penalizările și costurile aferente expedierii remunerației datorate, chiar și dacă aceasta se trimite în țara dumneavoastră natală.

## Cum pot termina o relație de muncă dacă am/nu am un contract încheiat?

1. Dacă ați încheiat un contract cu angajatorul, relația de muncă se poate termina doar prin acord, demisie, încetare imediată, terminarea perioadei contractuale sau anulare în perioada de probă. Toate aceste metode trebuie aplicate sub forma unui document scris. Mai multe informații aici.

2. Dacă ați încheiat cu angajatorul un contract de prestări servicii sau un contract de colaborare, modul de terminare a relației poate fi stabilit în acest contract, altfel raportul de muncă se poate termina de comun acord, prin demisie sau prin încetare imediată Spre deosebire de demisia dintr-un contract de muncă, în acest caz, se poate demisiona din orice motiv sau fără specificarea motivului.

3. Dacă nu ați încheiat un contract de muncă sau un alt tip de contract cu angajatorul și dacă raportul de muncă se termină de pe o zi pe alta, având în vedere că munciți ilegal, ceea ce este interzis în RC, este dificil să beneficiați de protecția legislativă.

## Am dreptul la o perioadă de preaviz?

Perioada de preaviz este o normă care protejează angajatul în regimul Codului Muncii. Fără a avea un contract individual de muncă, un contract de prestări servicii sau un contract de colaborare este dificil să beneficiați de protecția legislativă pe care o oferă Codul Muncii angajaților în ceea ce privește perioada de preaviz.

## Cui mă pot adresa în caz de nevoie?

1. Dacă aveți nevoie de consiliere în ceea ce privește șederea dvs. în RC în domeniul sănătății, piața muncii sau aveți nevoie de ajutorul unui avocat, puteți folosi serviciile de consiliere socială sau juridică de specialitate pe care le oferă organizațiile care se ocupă de sprijinirea cetățenilor străini – lista acestora este aici. Pentru Praga există și portalul icpraha.com, care oferă servicii de consiliere juridică pentru străini, dar și alte servicii. Pentru străinii din state terțe acestea sunt de obicei gratuite.

2. În cazul în care considerați că angajatorul vă încalcă drepturile, puteți apela la Oficiul de Stat pentru Inspecția Muncii. Puteți, de asemenea, depune o inițiativă pentru controlul angajatorului (se recomandă consultarea anterioară cu specialiștii de la Oficiul de Stat pentru Inspecția Muncii, de la centrele de integrare sau de la o organizație non-guvernamentală / denumită în continuare doar „ONG”).

3. Dacă sunteți într-o situație de criză în care angajatorul vă încalcă serios drepturile, apelați la următoarele ONG-uri: La Strada, Arcidiecézní charita Praha, Diakonie Českobratrské církve evangelické sau la sediul special al Ministerului de Interne.

Created by SUITU websites SE, powered by SUITU CMS, © 2025